Sag C-613/12

Helm Düngemittel GmbH

mod

Hauptzollamt Krefeld

(anmodning om præjudiciel afgørelse indgivet af Finanzgericht Düsseldorf)

»Præjudiciel forelæggelse — toldunion og fælles toldtarif — Euro-Middelhavsaftale med Egypten — artikel 20 i protokol nr. 4 — oprindelsesbevis — varecertifikat EUR.1 — udstedelse af et erstatningsvarecertifikat EUR.1, når varen ikke længere befinder sig under de udstedende toldmyndigheders kontrol — afslag på anvendelse af præferenceordningen«

Sammendrag – Domstolens dom (Tredje Afdeling) af 6. februar 2014

Internationale aftaler – Euro-Middelhavsassocieringsaftalen mellem EU og Egypten – præferencetoldordning for varer af egyptisk oprindelse – oprindelsesbevis med certifikat EUR.1, der er udstedt af udførselsmedlemsstatens myndigheder – opdeling af varen i forbindelse med ankomsten til den første medlemsstat med henblik på at sende en del heraf til en anden medlemsstat – erstatningscertifikatet udstedt af toldmyndighederne i den første medlemsstat for den del af varen, der blev udført til den anden medlemsstat – betingelser

(Euro-Middelhavsassocieringsaftalen mellem EU og Egypten, protokol nr. 4, art. 20)

Euro-Middelhavsassocieringsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, der blev godkendt ved Rådets afgørelse 2004/635, skal fortolkes således, at en vares egyptiske oprindelse, som omhandlet i den præferencetoldordning, som er indført med denne aftale, kan bevises, selv når varen blev delt, da den ankom til en første medlemsstat, med henblik på at udføre en del heraf til en anden medlemsstat, og det erstatningsvarecertifikat EUR.1, som er udstedt af toldmyndighederne i den første medlemsstat for den del af varen, der blev udført til den anden medlemsstat, ikke opfylder betingelserne for udstedelse af et sådant certifikat i artikel 20 i protokol nr. 4 til denne aftale om definition af begrebet »produkter med oprindelsesstatus« og om metoderne for administrativt samarbejde, som ændret ved Associeringsrådet EU-Egyptens afgørelse nr. 1/2006.

Et sådant bevis forudsætter dog, dels at præferenceoprindelsen af den vare, som oprindeligt blev indført fra Egypten, fastlægges ved et varecertifikat udstedt af de egyptiske toldmyndigheder i henhold til nævnte protokol, dels at importøren beviser, at den del af varen, der er udskilt i denne første medlemsstat og sendt videre til den anden medlemsstat, svarer til en del af den vare, der er indført fra Egypten i den første medlemsstat. Det tilkommer den forelæggende ret at efterprøve, om disse betingelser er opfyldt i hovedsagen.

(jf. præmis 40 og 41 samt domskonkl.)

Sag C-613/12

Helm Düngemittel GmbH

mod

Hauptzollamt Krefeld

(anmodning om præjudiciel afgørelse indgivet af Finanzgericht Düsseldorf)

»Præjudiciel forelæggelse — toldunion og fælles toldtarif — Euro-Middelhavsaftale med Egypten — artikel 20 i protokol nr. 4 — oprindelsesbevis — varecertifikat EUR.1 — udstedelse af et erstatningsvarecertifikat EUR.1, når varen ikke længere befinder sig under de udstedende toldmyndigheders kontrol — afslag på anvendelse af præferenceordningen«

Sammendrag – Domstolens dom (Tredje Afdeling) af 6. februar 2014

Internationale aftaler — Euro-Middelhavsassocieringsaftalen mellem EU og Egypten — præferencetoldordning for varer af egyptisk oprindelse — oprindelsesbevis med certifikat EUR.1, der er udstedt af udførselsmedlemsstatens myndigheder — opdeling af varen i forbindelse med ankomsten til den første medlemsstat med henblik på at sende en del heraf til en anden medlemsstat — erstatningscertifikatet udstedt af toldmyndighederne i den første medlemsstat for den del af varen, der blev udført til den anden medlemsstat — betingelser

(Euro-Middelhavsassocieringsaftalen mellem EU og Egypten, protokol nr. 4, art. 20)

Euro-Middelhavsassocieringsaftalen om oprettelse af en associering mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side, der blev godkendt ved Rådets afgørelse 2004/635, skal fortolkes således, at en vares egyptiske oprindelse, som omhandlet i den præferencetoldordning, som er indført med denne aftale, kan bevises, selv når varen blev delt, da den ankom til en første medlemsstat, med henblik på at udføre en del heraf til en anden medlemsstat, og det erstatningsvarecertifikat EUR.1, som er udstedt af toldmyndighederne i den første medlemsstat for den del af varen, der blev udført til den anden medlemsstat, ikke opfylder betingelserne for udstedelse af et sådant certifikat i artikel 20 i protokol nr. 4 til denne aftale om definition af begrebet »produkter med oprindelsesstatus« og om metoderne for administrativt samarbejde, som ændret ved Associeringsrådet EU-Egyptens afgørelse nr. 1/2006.

Et sådant bevis forudsætter dog, dels at præferenceoprindelsen af den vare, som oprindeligt blev indført fra Egypten, fastlægges ved et varecertifikat udstedt af de egyptiske toldmyndigheder i henhold til nævnte protokol, dels at importøren beviser, at den del af varen, der er udskilt i denne første medlemsstat og sendt videre til den anden medlemsstat, svarer til en del af den vare, der er indført fra Egypten i den første medlemsstat. Det tilkommer den forelæggende ret at efterprøve, om disse betingelser er opfyldt i hovedsagen.

(jf. præmis 40 og 41 samt domskonkl.)